অভিযান চলাকালে বাড়িওয়ালার বরাত দিয়ে বোম্ব ডিসপোজাল ইউনিটের প্রধান ও ডিএমপির মিরপুর জোনের এডিসি সানোয়ার হোসেন বলেন, ‘ বাড়িটি ৪ মাস আগে ভাড়া নিয়েছিল জঙ্গিরা। তারা মালিককে মেস বাসা করে থাকার কথা বলে বাসাটি ভাড়া নেন। আটককৃতদের মধ্যে তিনজন জেএমবি’র উচ্চ পর্যায়ের নেতা বলে জানিয়ে আইন-শৃঙ্খলা বাহিনী বলেছে, বাকি চারজনকে সন্দেহভাজন হিসেবে আটক করা হয়েছে। তারা হচ্ছেন- বিইউবিএটিএ’র চতুর্থ বর্ষের দুই ছাত্র নাহিদ ও মামুন, নাহিদের ভাগ্নে পিলখানা সদর দপ্তরের সীমান্ত স্কুল অ্যান্ড কলেজের একাদশ শ্রেণীর ছাত্র রাজ এবং একটি অনলাইনের এইচআর-মার্কেটিংয়ের কর্মী রাসেল।’ আটককৃত সবার বয়স ২২ থেকে ৩০ এর মধ্যে বলেও জানান সানোয়ার হোসেন।